ZAVOD ZA HITNU MEDICINU POŽEŠKO-SLAVONSKE ŽUPANIJE

OSJEČKA ULICA 109, POŽEGA

UR.BROJ: 02-943/03-2026 

Požega, 24. lipnja 2026.g.

ZAPISNIK S 33. SJEDNICE V. SAZIVA UPRAVNOG VIJEĆA

ZAVODA ZA HITNU MEDICINU POŽEŠKO-SLAVONSKE ŽUPANIJE

33. sjednica Upravnog vijeća Zavoda za hitnu medicinu Požeško-slavonske županije u V. sazivu održana je 24. lipnja 2026.g. u 10:00 sati u prostorijama ravnateljstva Zavoda. . 


Na sjednici su sudjelovali:

· Marijan Višaticki, dipl.iur. – predsjednik Upravnog vijeća 

· Sanja Predavec, dr.med. – član Upravnog vijeća – video vezom
· Sandra Sekulić Pojer, dipl.novin. – član Upravnog vijeća

· Rihard Perinović, dr. med. spec. obit. med. – član Upravnog vijeća

· Marijan Francuz, medicinski tehničar – član Upravnog vijeća - video vezom
· Fabijan Barišić, dipl.iur.univ.spec.iur – ravnatelj 

· Dijana Gilich, bacc.admin.publ. – zapisničar

· Ivan Matić, mag.oec. – tehnička podrška
Odsutni i pravovremeno opravdani:
· Anamarija Petković, mag.med.tech. – član Upravnog vijeća 
· Boško Obradović, prof. - član Upravnog vijeća 

· Slobodan Manović, univ.spec.oec. – pomoćnik ravnatelja za financije 
Predsjednik Upravnog vijeća Marijan Višaticki, dipl.iur. pozdravio je prisutne članove te predložio sljedeći dnevni red:
1. Usvajanje zapisnika s prethodne sjednice,

2. Usvajanje pokazatelja financijskog poslovanja za svibanj 2026.g.,

3. Usvajanje I. Izmjene i dopune Plana financijskog poslovanja za 2026.g.

4. Usvajanje I. Izmjene i dopune Plana nabave za 2026.g.

5. Različito.

Predloženi dnevni red jednoglasno je usvojen. 

AD/1
Jednoglasno je usvojen zapisnik s prethodne 32. sjednice Upravnog vijeća.
AD/2

Ravnatelj Barišić prisutnima je pojasnio financijski izvještaj za svibanj 2026.g. U izvještajnom razdoblju Zavod za hitnu medicinu Požeško-slavonske županije uprihodovao je 434.014,57 eura dok su rashodi iznosili 509.275,79 eura. Stanje obveza na dan 31. svibnja 2026.g. je 481.356,93 eura (uključivo s plaćama za zaposlene za svibanj). Nije bilo dospjelih obveza. Stanje potraživanja na isti dan je 419.330,17 eura. Ukupno dospjelih potraživanja je 852,70 eura, a odnosi se na potraživanja od HZZO-a – refundacije za bolovanja. U mjesecu svibnju imamo troškove od 33.000,00 eura zbog ugradnje TETRA sustava u vozila saniteta i izgradnju nove zgrade hitne medicine u Pakracu. Imamo manjak prihoda od 75.261,22 eura.
Upravno vijeće jednoglasno je usvojilo predloženi izvještaj. 
AD/3

Ravnatelj Barišić prisutnima je pojasnio usvajanje I. izmjene i dopune Plana financijskog poslovanja za 2026. godinu. Ravnatelj navodi da se radi o minimalnim odstupanjima zbog nabave medicinske opreme kao i opreme za prikolicu namijenjenu za masovne nesreće. Također obavještava članove da nam je stiglo i kombi vozilo 8 +1 čija je namjena prvenstveno za potrebe sanitetskog prijevoza, prijevoz pacijenata na dijalizu, za potrebe hitne medicine te npr. edukacije radnika. Stigla su također i dva kraftera, ukupan trošak od 650.000,00 eura. Iduće godine nema planova što se tiče nabave novih vozila već će financijska sredstva biti usmjerena na projektiranje i izgradnju nove zgrade u Pakracu. U naredne 2 - 3 godine Zavod bi trebao dobiti 3 nova vozila od strane svjetskih i međunarodnih organizacija. Budući nam županija traži usklađivanje financijskih planova I. izmjena i dopuna Plana financijskog poslovanja za razdoblje od siječnja do prosinca 2026. godine odnosi se na prihode poslovanja iz DEC-a za nabavu nefinancijske imovine, prihodi od HZZO-a kao npr. putni nalozi, ampulirani lijekovi, prihodi od HZZO-a na temelju ugovornih obveza i drugo. Ukupni prihodi u 2026. godini iznose 5.659.400,00 eura. I. izmjena iznosi ukupno 5.840.050,00 eura što znači razliku od 180.650,00 eura. Izvori financiranja su od HZZO-a za posebne namjene i iznose 5.429.000,00 eura, vlastiti prihodi 15.050,00 eura, županija 350.000,00 eura, prihodi od prodaje nefinancijske imovine i naknade štete od osiguranja iznose 20.000,00 eura, pomoći i donacije (EU fondovi, ministarstvo) 26.000,00 eura. Ukupni rashodi u 2026. godini iznose 5.659.400,00 eura. I. izmjena iznosi ukupno 5.991.605,34 eura što znači razliku od 332.205,34 eura. Višak/manjak prihoda u odnosu na rashode u I. izmjeni iznosi manjak od 151.555,34 eura što ujedno znači razliku od 151.555,34 eura. Izvještaj s I. izmjenama i dopunama Plana financijskog poslovanja za 2026. godinu je sastavni dio ovog zapisnika.
Članovi Upravnog vijeća jednoglasno su usvojili I. izmjenu i dopunu Plana financijskog poslovanja za 2026. godinu.
AD/4

Ravnatelj Zavoda obrazložio je i točku broj četiri, a ona je posljedica točke br. 3. Kako nam županija traži usklađivanje financijskih planova tako moramo uskladiti i Plan nabave za 2026. godinu. Zavodu je ostalo riješiti nabavu medicinske opreme za vozila saniteta i za prikolicu za masovne nesreće. Oko 60 tisuća eura potrebno je za nabavu medicinske opreme za vozila sanitetskog prijevoza kao i prikolice namijenjene za masovne nesreće. Izvještaj je sastavni dio zapisnika.
Članovi Upravnog vijeća jednoglasno su usvojili I. izmjenu i dopunu Plana nabave za 2026. godinu.
AD/5
Pod ovom točkom predsjednik UV Marijan Višaticki, dipl.iur.univ.spec.iur. predložio je članovima da se dogovore za održavanje ljetnih sjednica Upravnog vijeća. Kako je i samim Poslovnikom o radu Upravnog vijeća omogućeno online održavanje, zbog godišnjih odmora te nemogućnosti sastavljanja kvoruma predlažem online sjednicu zadnji tjedan u mjesecu srpnju 2026.g. Za 34. sjednicu UV Zavoda pripremiti će se materijali i poslati na email svim članovima s primjerenim rokom za očitovanje o čemu će se izraditi zapisnik. Za sjednicu u kolovozu način održavanja budemo dogovorili na sjednici Upravnog vijeća u mjesecu srpnju.
Sjednica Upravnog vijeća Zavoda završila je u 10:28 sata.

     Zapisničar


             m.p.
                 Predsjednik Upravnog vijeća

Dijana Gilich, bacc.admin.publ.      

                   Marijan Višaticki, dipl.iur. univ.spec.iur.
__________________________
                                 _____________________________

